- bej
                                           udskrift
                                                 af
                           sø- & handelsrettens dombog
                                          ____________
                                             dom
afsagt den 21. februar 2012 af sø- og handelsretten sammensat af michael b. elmer (retsformand) og
de sagkyndige medlemmer john tyrrestrup og karin verland
v-104-10                                   hardstylers aps
                                           (advokat johan løje)
                                           mod
                                           hardstylers united v/jens kristian bech pedersen
                                           hardstylers event a/s (travel booking a/s)
                                           (advokat jørgen makholm)
indledning
under sagen skal der navnlig tages stilling til, om hardstylers aps (i det følgende: hardsty-
lers) har krav på vederlag og erstatning fra hardstylers united v/jens kristian bech pedersen
(i det følgende: hardstylers united) og hardstylers event a/s (travel booking a/s) (i det
følgende: hardstylers event) i anledning af disses anvendelse af kendetegnene hardsty-
lers i forbindelse med arrangering af rejser.
påstande, over for hvilke der er taget bekræftende til genmæle
hardstylers har nedlagt følgende påstande:
                                               -2-
1.    det forbydes hardstylers united at benytte hardstylers som kendetegn eller som del af
      et kendetegn, herunder som firmanavn, varemærke og domænenavn, i forbindelse
      med tjenesteydelser vedrørende arrangering af rejser.
2.    det forbydes hardstylers event at benytte hardstylers som kendetegn eller som del af
      et kendetegn, herunder som selskabsnavn, varemærke og domænenavn, i forbindelse
      med tjenesteydelser vedrørende arrangering af rejser.
3.    hardstylers event skal lade selskabsnavnet (binavnet) hardstylers event a/s udslette.
hardstylers united og hardstylers event har taget bekræftende til genmæle over for påstand 1,
henholdsvis påstand 2-3.
vederlags- og erstatningspåstandene og spørgsmålet om præcisering heraf
hardstylers nedlagde i sit påstandsdokument og ved hovedforhandlingens begyndelse over
for hver af de sagsøgte enslydende påstande om, at disse skal betale hardstylers 75.000 kr.
med rente fra den 28. oktober 2010. beløbet angives at være vederlag og erstatning, som de
sagsøgte påstås dømt til at betale i anledning af, at de har krænket hardstylers rettigheder til
kendetegnene hardstylers ved at markedsføre 2 busrejser til hardstyler events i somme-
ren 2010.
      under henvisning til retsplejelovens § 339 stillede retten i forbindelse med påstands-
nedlæggelsen spørgsmål om forholdet mellem disse påstande og dansk rets almindelige re-
gel om, at flere skadevoldere hæfter solidarisk, jf. princippet i gældsbrevslovens § 2, stk. 1.
påstandene kunne således efter rettens opfattelse forstås således, at de sagsøgte hver for sig
skulle erstatte hardstylers det fulde vederlags- og erstatningsbeløb, således at hardstylers i
givet fald ville kunne opnå dobbelt dækning for sit tab. retten opfordrede på denne bag-
grund hardstylers til at præcisere påstandene.
      hardstylers anmodede herefter om tilladelse til at ændre de nævnte påstande til føl-
gende fælles påstand:
                                                   -3-
4.     hardstylers united og hardstylers event skal in solidum betale hardstylers
       75.000 kr. med rente fra den 28. oktober 2010.
de sagsøgtes advokat protesterede imod denne ændring af påstandenes udformning.
       retten finder behov for, at det i vederlags- og erstatningspåstandene præciseres, at in-
gen af de sagsøgte skal betale det fulde erstatningsbeløb uden hensyntagen til det, som beta-
les af den anden sagsøgte. idet det herved klargøres, at vederlags- og erstatningspåstandene
over for de sagsøgte ikke tilsigter at fravige dansk rets almindelige regler, jf. princippet i
gældsbrevslovens § 2, stk. 1,og idet de sagsøgte findes at have tilstrækkelig mulighed for at
varetage deres interesser, tillader retten, at hardstylers præciserer påstanden som anført, jf.
retsplejelovens § 339, stk. 1, jf. § 363, stk. 1.
       hardstylers united og hardstylers event har påstået frifindelse mod betaling af 2.774,75
kr.
hardstylers
hardstylers blev i 2006 startet som et enkeltmandsfirma af emil hjort, som den 22. april 2006
registrerede domænenavnet ”hardstylers.dk”. den 2. april 2009 stiftede emil hjorth
hardstylers aps med det formål at udøve rejsevirksomhed i forbindelse med busture til di-
verse større hardstyle musikevents og fester i udlandet.
       hardstyle er en elektronisk musikgenre. der bliver i løbet af året afholdt en række
events inden for genren i forskellige lande rundt om i europa og danmark.
       virksomheden kørte sin første bustur til amsterdam den 16. juni 2006 med 45 passage-
rer. turen kostede 900 kr. pr. person.
       hardstylers har stået for afholdelsen af nogle events i danmark, herunder ”s.w.a.t.
2009” den 4. september 2009, og virksomheden har været omtalt i pressen, herunder i for-
bindelse med at virksomheden vandt en pris for unge iværksættere.
       hardstylers har siden 2009 været medlem af rejsegarantifonden. registreringen frem-
går af en udskrift af 29. september 2010 fra rejsegarantifondens hjemmeside, hvis liste over
registrerede rejseudbydere ifølge udskriften senest er opdateret den 20. september 2010.
                                                 -4-
       den 13. april 2010 fik hardstylers registreret ordmærket hardstylers som vare-
mærke i klasserne 39, 41 og 43 for blandt andet arrangering af rejser, afholdelse af arrange-
menter, events og fester i ind- og udland samt midlertidig indkvartering (vr 2010 00869).
hardstylers united
hardstylers united er en enkeltmandsvirksomhed, der er stiftet af jens kristian bech pedersen
pr. 1. oktober 2008, efter det oplyste først med branchekoden ”detail” og fra 2009 med bran-
chekoden ”rejsearrangør”. jens kristian bech pedersen har den 9. marts 2008 registreret do-
mænet hardstylersunited.dk, hvorfra han blandt andet drev et såkaldt community. hardsty-
lers united er ikke registreret i rejsegarantifonden.
hardstylers event
hardstylers event a/s (travel booking a/s), som driver virksomhed som rejsearrangør, og
som har været teknisk arrangør på hardstylers uniteds busture, blev stiftet den 22. decem-
ber 1982. travel booking a/s har registreret flere binavne, herunder ung rejs a/s og
hardstylers event a/s, som blev registreret den 8. februar 2010. efter at hardstylers havde
anlagt denne retssag den 28. oktober 2010, er det ved en ekstraordinær generalforsamling i
travel booking a/s den 20. december 2010 besluttet at slette binavnet hardstylers event a/s,
hvilket herefter er sket.
samarbejdet mellem parterne
i april 2008 rettede hardstylers united henvendelse til hardstylers med oplysning om
hardstylers uniteds nystartede hjemmeside med et community for hardstyle-musikgenren
og med oplysning om muligheden for at linke til forummet, hvis hardstylers var interesseret
heri. hardstylers og hardstylers united linkede herefter til hinanden på deres respektive
hjemmesider.
       i juni 2008 rettede hardstylers united på ny henvendelse til hardstylers og forespurgte
om muligheden for et nærmere, formelt samarbejde. hardstylers var umiddelbart åben over
                                                    -5-
for idéen, og hardstylers united præciserede i en mail af 22. juni 2009 under overskriften
”samarbejde”, at hardstylers united ønskede 6 billetter til rådighed på alle ture, at parterne
linkede til hinanden som partnere, samt at hardstylers foretog ændringer i sit tilmeldingssy-
stem. hardstylers united skrev blandt andet i mailen:
       ”jeres database, skal med dette system kende forskel på, når der kommer bestillinger fra
       hardstylers.dk/tilmeldinger og hardstylers.dk/hu/tilmeldinger, så vi sikrer os, at hu be-
       stillinger går rigtig igennem. … på den måde, vil alt se ud som før og der er ingen forvir-
       ring ved jeres medlemmer og vores medlemmer. den eneste forskel er, at i står for bustu-
       ren for hu. vi vil gerne gøre det nemt for vores medlemmer, at køre med hardstylers
       united bussen og vi ser denne løsning, som den mest optimale og simple – både for hu,
       men også for hardstylers. senest har hu haft over 2000 unikke besøg på en dag, samt
       slog rekord med over 500.000 hits på en dag, og stadig stigende. så har i sikret den næste
       generation af hardstylere. vi har trods alt mange medlemmer på 13-14-15 år, som er en
       god langtidsinvenstering, da de en dag bliver myndige og klar til at tage på bustur.”
i perioden herefter deltog flere medlemmer fra hardstylers uniteds community på hardsty-
lers rejser.
møde hos kpmg om virksomhedsoverdragelse
i slutningen af august 2009 blev hardstylers kontaktet af erwin tøt fra kpmg, som angav at
have en mulig køber af hardstylers, og som forud for et møde bad hardstylers sende infor-
mation omkring virksomheden, ”herunder i særdeleshed omkring rejsetrafikken.”
       emil hjorth sendte den 11. september 2009 de ønskede oplysninger i form af et regne-
ark over virksomhedens rejsetrafik.
       på mødet hos kpmg den 21. september 2009 konstaterede emil hjorth og james bar-
nard, at den muligt interesserede part var hardstylers event, der på mødet var repræsenteret
af john tobiesen. hverken mødet eller efterfølgende korrespondance resulterede dog i noget
samarbejde.
de sagsøgtes brug af kendetegnene hardstylers
efter at hardstylers united i 2009 havde ændret branchekode til ”rejsearrangør”, blev
hardstylers via nogle e-mails i september 2009 opmærksom på et samarbejde mellem
                                                        -6-
hardstylers united og hardstylers event. af en mail fra september 2009 fra hardstylers uni-
ted til firmaet q-dance, der arrangerer eventen qlimax, fremgik blandt andet følgende:
       ”the last couple of month i have been working things out with a major danish travel
       company – www.ungrejs.dk. we want to expand our bustrips and provide our customers
       with the best service and offers for bustrips to dutch events. therefor i write you and
       hoping to be ticketpartner with q-dance to the upcoming qlimax and all future events.
       our first trips is planned to be qlimax, it it’s possible to buy larger amount of tickets. we
       are starting slowly, as it’s our first trip. i would like to buy 75 tickets for qlimax. …”
hardstylers united udbød på sin hjemmeside bl.a. en bustur til amsterdam den 20. august
2010 til ”decibel outdoor festival”, der blev afholdt den 21. august 2010. hardstylers event
var teknisk arrangør på rejsen. en udskrift af www.hardstylersunited.dk dateret den 29. sep-
tember 2010 viser, at hjemmesiden har et faneblad med overskriften ”busture”.
       hardstylers og hardstylers united mødtes to gange på events i 2010, hvortil begge
havde arrangeret ture.
       hardstylers advokat skrev den 9. juli 2010 til hardstylers united i anledning af dennes
registrering og brug af firmanavnet hardstylers united og af hardstylers uniteds nye bran-
chekode ”rejsearrangør”. hardstylers advokat anmodede hardstylers united om at standse
brugen af selskabsnavnet hardstylers for arrangering af busture og om at ændre brancheko-
de, idet det det anførtes, at der jævnligt skete forvekslinger mellem de to firmaer blandt de
relevante brugere i danmark. samme dag skrev hardstylers advokat et tilsvarende brev til
hardstylers event i anledning af dette selskabs registrering af binavnet.
       de sagsøgtes advokat afviste ved skrivelser af 15. juli 2010 kravene og foreslog, at der
enten blev lavet en forligsmæssig løsning, eller at det blev konstateret, hvem der først havde
anvendt navnet hardstylers.
revisorerklæring
hardstylers event har under sagen fremlagt følgende revisorerklæring af 21. december 2010
fra deloitte:
       ”faktiske resultater
                                                     -7-
      ad a) vi fandt, at opgørelsen af underskud under navnet hardstylers, -14.037 kr. er kor-
             rekt beregnet ud fra den opgjorte omsætning fratrukket de opgjorte udgifter.
      ad b) vi fandt, at omsætningen, 55.495 kr. under navnet hardstylers stemmer overens
             med den i bookingsystemet registrerede omsætning under navnet hardstylers. vi
             udtaler os ikke om, hvorvidt listen fra bookingsystemet er fuldstændig.
      ad c) vi fandt, at udgifterne til billetter og transport, 69.532 kr., stemmer overens i dato
             med den registrerede afrejsedato i bookingsystemet. udgifterne til billetter og
             transport omfatter flere personer, end der er registreret omsætning for i booking-
             systemet på de to rejsedage. denne afvigelse er årsagsforklaret af ung rejs a/s og
             skyldes ifølge dem, at henholdsvis 2 og 5 personer efterfølgende har annulleret de-
             res bestilling. …
      da ovennævnte handlinger hverken er revision eller review i overensstemmelse med
      danske revisionsstandarder herom, udtrykker vi ikke nogen grad af sikkerhed om det
      opgjorte hardstylers-resultat, men udtrykker alene de faktiske resultater af de af os ud-
      førte arbejdshandlinger.”
forklaringer
james barnard har forklaret, at han er commercial manager i og medejer af hardstylers. de er
i dag tre ejere, og herudover er der tilknyttet omkring 25 personer, i form af promotorer og
hjælpere, der mest laver frivilligt arbejde.
      efter at emil hjorth havde startet virksomheden og drevet den fra odense og jylland,
havde han selv startet et konkurrerende selskab i begyndelsen af 2008 og drevet virksomhed
fra københavn. de har samarbejdet siden 2009, hvor der ikke var anden konkurrence. senere
kom en tredje konkurrent, som dog kun arrangerede 2-3 ture og herefter ophørte.
      i forbindelse med overgang fra personlig virksomhed til drift heraf i selskabsform
havde emil hjort fået at vide, at de bare kunne arbejde videre, nu i regi af selskabet. så virk-
somheden kørte bare videre, og de anvendte fortsat domænenavnet www.hardstylers.dk.
han ved ikke, om der er lavet et dokument om indskud af aktiver. virksomheden er vokset
siden 2007. i 2010 havde de omkring 10 ture og i 2011 12 ture, svarende til ca. 2500 gæster om
året.
      de har markedsført sig via internettet, facebook, youtube, flyers, plakater og events,
og uddelt nøgleringe m.v. ved arrangementer. de har forsøgt at være til stede ved fester med
elektronisk musik, ikke nødvendigvis i samme stilart, da de tænkte, at hardstylers måske
kunne have interesse for deltagerne her. det er noget, de bruger meget tid på, men ikke
mange kontanter. i løbet af de seneste år har de brugt penge på radioreklamer og endelig en
masse tid. de har 10 skribenter ud over de 3 medejere. hardstylers er en hobbyvirksomhed
                                                -8-
og ikke noget, de lever af. de arbejder alle tre fuld tid ved siden af. nogle ture tjener de
mange penge på, andre tjener de slet ikke på. omsætningen er stigende og har hele tiden
været det.
       de er kendt under navnet hardstylers. alle, som interesser sig for genren, ved, hvem
de er, og hvad de arrangerer. ingen af de store rejsebureauer arrangerer sådanne ture. de fle-
ste rejser varer fra lørdag morgen til søndag aften.
       i starten kørte de ture, selv om hardstylers ikke var medlem af rejsegarantifonden.
det behøvede de ikke at være, når turene ikke indeholdt overnatning, men kun transport og
events. senere blev reglerne ændret. de stiftede derfor anpartsselskabet med en egenkapital
på 200.000 kr. på anmodning fra rejsegarantifonden og stillede en rejsegaranti på 300.000 kr.
       der har kun været en enkelt offentlig omtale af deres virksomhed, og den så de ingen
nogen effekt af. men det er klart hans indtryk, at det ikke er godt med dårlig omtale.
       deres rejser koster 1.000-1.500 kr. avancen er på 30-40 %.
       de har benyttet sig af busser fra 3 forskellige selskaber. i dag bruger de et svensk bus-
selskab. der er turistbusser, enkeltdækkere og dobbeltdækkere. kommer der ekstra kunder
på turen, kan de gå fra enkelt til dobbelt dæk. busserne har plads til 38-84 personer. en en-
keltdækkerbus til 47-50 personer koster ca. 35.000 kr. og en dobbeltdækker 40-42.000 kr. en
billet til en event koster omkring 300 kr. deres indtjening, før bussen er betalt, er 700-1.200
kr. pr. gæst. normalt sender de to busser med 50-100 personer af sted, andre gange kun én
med 50 passagerer. deres største tur havde 900 deltagere.
       på den ene af de to ture, hvor de havde busser af sted til de samme events som de sag-
søgte, havde de 3 busser af sted, svarende til 180 personer, og på den anden 2, svarende til
120.
       de lærte hardstylers united at kende, da jens kristian bech pedersen og morten
thomsen var flittige brugere af vidnets netværk og community. de havde flere gange vist in-
teresse for dansestilen og ville lave et community, som havde mere fokus på dét. de startede
i 2008 et forum, www.hardstylersunited.dk. hardstylers syntes, det var ok, da hardstylers
united koncentrerede sig om dans, og hardstylers om rejser.
       jens kristian bech pedersen skrev til dem, da han startede sin hjemmeside, og foreslog
at de skulle linke til hinanden, hvilket de herefter gjorde. hardstylers havde ikke et problem
med at jens kristian bech pedersen brugte navnet hardstylers united på det tidspunkt, for
                                                -9-
der var ingen direkte konkurrence, og aktiviteterne var ikke inden for samme område. det er
muligt, at hardstylers i de senere år har fået nogle kunder gennem hardstylers united, må-
ske unge, som senere er blevet 18 år. det blev et problem, da hardstylers united ændrede sit
virksomhedsområde. der er tale om et nicheprodukt, som hardstylers var først på markedet
med.
       mange medlemmer af hardstylers uniteds community deltager i hardstylers rejser.
der er konkurrerende virksomhed fra tyskland, og nogle vælger at rejse med tyske arrangø-
rer. hardstylers har også selv et community på sin hjemmeside, så i princippet konkurrerer
de også med hardstylers united på chat-delen.
       hardstylers målgruppe er lidt ældre end hardstylers uniteds. 80 % af hardstylers del-
tagere er over 18 år, da dette er aldersgrænsen for deltagelse på en tur. hardstylers united
har en yngre målgruppe, da forummet meget handler om forskellige dansestile. hardstylers
har 3.000 brugere på sin hjemmeside, og hardstylers united 9.000 på sit forum. hardstylers
facebook-gruppe har ca. 10.000 medlemmer, heraf ca. 80 % fra danmark.
       jens kristian bech pedersens mail af 22. juni 2009 blev ikke udmøntet i noget formelt
samarbejde. den formalisering af samarbejdet, som jens kristian bech pedersen lagde op til
med hensyn til de 6 billetter, blev ikke realiseret. ved qlimax sendte hardstylers united folk
videre til hardstylers.
       på et tidspunkt før kontakten til rejsegarantifonden, blev de kontaktet af kpmg, som
oplyste at en rejseaktør på markedet havde vist interesse for deres selskab og bad om et mø-
de. de fik ikke da at vide, hvem den pågældende var. de havde en fornemmelse af, at der
lagt op til et samarbejde eller et køb.
       på mødet den 21. september 2009 deltog foruden ham selv bl.a. emil hjort, erwin tøt
og john tobiesen. drøftelserne på mødet var positive. på det tidspunkt havde de 1800-2000
gæster om året, og de talte om muligheden for at få flere. de så det som en potentiel mulig-
hed for hardstylers, og john tobiesen gav udtryk for, at også han kunne se muligheder. de
fortalte om priserne på deres ture, om markedsføringen på forums, community og netværk,
samt hvad de betalte for leje af bus. de fortalte også om det svenske marked og muligheden
af at udbygge på dette marked.
       john tobiesen nævnte ikke, at han samarbejdede med hardstylers united. john tobie-
sen sagde, at han havde sonderet terrænet, men det kom ikke frem, at der havde været kon-
                                                  - 10 -
takt eller samarbejde mellem ham og hardstylers united. mødet sluttede med, at de gik hver
til sit for at tænke, og de aftalte at tales ved i løbet af efteråret. der kom dog ikke mere ud af
det.
        på et tidspunkt så de noget mailkorrespondance fra hardstylers united til nogle i hol-
land, som handlede om, at hardstylers united gerne ville købe billetter til events i holland.
        i februar 2010 kom det op på hardstylers uniteds hjemmeside, at de ville arrangere en
tur til en event, som også hardstylers arrangerede tur til. hardstylers er ikke sky for konkur-
rence, så på det tidspunkt konstaterede de blot, at hardstylers united ville lave deres egne
ture. de mødte hardstylers united to gange på events, som de også selv havde arrangeret
ture til.
        med hensyn til revisorerklæringen med en omsætning på ca. 55.000 kr. vil han gætte
på, at hardstylers united og hardstylers event har haft 40-50 personer med i alt på de to tu-
re. hardstylers kunne have haft dem med ved at skifte til en større bus. de kunne 100 % til-
byde det samme. havde hardstylers united ikke været der, havde deres kunder sikkert
henvendt sig til hardstylers.
        hardstylers resultat i 2010 var 246.372 kr. deres regnskab omfatter både rejser og
events, og de taber mange penge på events, som påvirker deres resultat. havde de haft 54
mennesker med på en bus, ville de have haft en avance på 30 %, ved en dobbeltdækkerbus
70 %. virksomheden er en hobbyvirksomhed med meget få faste omkostninger, f.eks. har de
ingen udgift til lokaler.
        der er sket forveksling af de to virksomheder, herunder blandt danske og udenlandske
arrangører, som tror, at hardstylers har indgået samarbejde med hardstylers events a/s.
også nogle forbrugere har været forvirrede og har henvendt sig med et ønske om at sidde i
samme bus som nogle af deres venner, som var tilmeldt hos hardstylers united.
john tobiesen har forklaret, at han er direktør for travel booking a/s og har været i rejsebran-
chen siden 1992. gennem de seneste 18 år har travel booking a/s haft mellem 20 og 35 bus-
ser af sted om året, svarende til i alt ca. 35.000 gæster. han ejer flere virksomheder. hans for-
skellige virksomheder inden for rejsebranchen omsætter for ca. 50 mio. kr. om året.
        han blev kontaktet af jens kristian bech pedersen og morten thomsen, som havde
drevet et community på arto. de fortalte herom og mulighederne indenfor hardstyle-genren.
                                                - 11 -
de barslede med ideer om rejser til holland, men manglede en teknisk arrangør, dvs. en,
som i forhold til rejsegarantifonden er juridisk ansvarlig, mens en anden står for det mar-
kedsføringsmæssige. jens kristian bech pedersen sagde, at han havde lavet en bustur før,
men at der var problemer med rejsegarantifonden, ligesom han kristian manglede et book-
ingsystem og muligheden for at sælge rejseforsikringer.
       jens kristian bech pedersen og morten thomsen fortalte ham om hardstylers, der ar-
rangerede busrejser, men tilsyneladende også havde problemer med rejsegarantifonden.
han hørte, at de var seriøse, og han så en mulighed for et joint venture sammen med jens
kristian bech pedersen og james barnard. han bad derfor erwin tøt fra kmpg om at arran-
gere et møde. erwin tøt gav udtryk for, at det er almindelig praksis i sådanne situationer, at
man er diskret og ikke med det samme tilkendegiver, hvem den interesserede er. han så de
informationer, som hardstylers sendte til erwin tøt.
       på mødet fik han et godt indtryk af hardstylers og emil hjort og james barnard, som
virkede seriøse. de drøftede ikke navnet hardstylers på mødet. han gik derfra med en for-
nemmelse af, at emil hjort og james barnard troede så meget på deres projekts fremtid, at de
ville have projektet for sig selv. dette indtryk fik bekræftet via telefonsamtaler med erwin
tøt, og hans konklusion var, at hardstylers ikke havde brug for ham. han havde også gang i
flere andre, mere interessante sager og manglede tid, så projektet fik lov til at ligge.
       revisorerklæringens punkt b beskriver hele den omsætning, der har været. det står så-
ledes, fordi hardstylers event hæfter over for rejsegarantifonden, så omsætningen gik igen-
nem dem. punkt a er resultatet af de to arrangementer. de har højst sendt 50 passagerer af
sted. der har højst været to ture. det var jens kristian, der stod 100 % for det. der var udgif-
ter på ca. 69.000 kr. vidnets udgift til busser er mindre end hardstylers. det er rigtigt, at der
er en smule at hente ved en dobbeltdækkerbus.
       de har ikke sendt flere gæster af sted under binavnet hardstylers event a/s, der i øv-
rigt blev taget i brug efter ønske fra jens kristian bech pedersen, der ikke ønskede at lade et
så mainstream brand som ung rejs a/s stå som teknisk arrangør. da hardstylers og
hardstylers united tidligere havde samarbejdet, så han så ingen problemer i at anvende
kendetegnene hardstylers, som han også opfattede som generisk. han sikrede sig, at der ik-
ke fandtes andre selskaber med dette navn, inden de tog binavnet.
                                               - 12 -
parternes synspunkter
hardstylers advokat har gjort gældende, at hardstylers united og hardstylers event ved at ta-
ge bekræftende til genmæle over for hardstylers påstande 1-3 har erkendt at have krænket
hardstylers rettigheder til kendetegnene hardstylers. sagen drejer sig alene om, hvor
meget hardstylers united og hardstylers event skal betale i vederlag og erstatning efter va-
remærkelovens § 43 eller markedsføringslovens § 20.
      hardstylers united henviste kunder til hardstylers, inden de påbegyndte egen rejse-
virksomhed. hardstylers var den eneste aktør på markedet, som anvendte hardstylers som
kendetegn, og som udbød disse særlige rejser. det må derfor lægges til grund, at enhver af
de kunder, som de sagsøgte har haft, ville have henvendt sig til hardstylers, hvis de sagsøgte
ikke havde udbudt rejser og events under kendetegnene hardstylers. prisen og ydelsen var
den samme.
      efter varemærkelovens § 43 skal den, som forsætligt eller uagtsomt krænker en andens
varemærkeret, betale et rimeligt vederlag for udnyttelsen samt en erstatning for den yderli-
gere skade, som overtrædelsen har medført. ifølge markedsføringslovens § 20, stk. 2, pådra-
ger handlinger i strid med loven erstatningsansvar efter dansk rets almindelige regler.
      ved fastsættelsen af erstatning skal der tages hensyn til blandt andet den forurettedes
tabte fortjeneste og krænkerens uberettigede fortjeneste. der er i denne sag ikke nogen ube-
rettiget fortjeneste, idet hardstylers ikke vil anfægte indholdet af revisorerklæringen af 21.
december 2010.
      rimeligt vederlag skal fastsættes som en hypotetisk licensafgift, her mellem 5 og 40 %.
det er ikke altid korrekt at tage udgangspunkt i det laveste af disse tal, idet størrelsen af et
rimeligt vederlag afhænger af omstændighederne i det konkrete tilfælde.
      i dette tilfælde har hardstylers været ene på markedet og ikke givet licens til nogen,
hvorfor der ikke findes oplysninger om den generelle praksis for licensafgift på området.
retspraksis vedrørende størrelsen af licensafgifter er meget svingende. der tilkendes veder-
lag også i sager, hvor der ikke findes nogen oplysninger om, hvad der er den sædvanlige li-
censafgift i branchen, og hvor der ikke er dokumenteret noget tab. en række dommer tilken-
degiver, hvad en hypotetisk licensafgift ville have været, f.eks. sø- og handelsrettens dom af
4. maj 2006 i v 11-05, som fastsatte et hypotetisk licensniveau på 25 % af originalproduktets
                                                 - 13 -
værdi. der kan ikke sammenlignes med praksis vedrørende parallelimport af lægemidler, og
licens på patentområdet er også noget særligt og en helt anden situation end den foreliggen-
de.
       en rimelig licensafgift bør derfor være dét, som ”licensgiver” beder om, medmindre
dette er ubilligt, jf. princippet i købelovens § 5. det er rimeligt at tilkende det beløb, hardsty-
lers har påstået, og det må være de sagsøgtes bevisbyrde at godtgøre, at det krævede beløb
er ubilligt.
       kan vederlaget ikke i sig selv fastsættes til 75.000 kr., må forskellen mellem det tilkend-
te vederlag og de påståede 75.000 kr. dækkes som erstatning for hardstylers tab, der må op-
gøres skønsmæssigt. det er klart, at kunderne var gået til hardstylers, hvis ikke de sagsøgte
havde været på markedet, og det kan derfor uden videre lægge til grund, at 50 kunder ville
være gået til hardstylers.
       hvis det antages, at der har været 25 personer på hver af de to ture, ville hardstylers
kunne have haft disse gæster med ved at køre turen med en dobbeltdækkerbus. meromkost-
ningen ved en dobbeltdækker er ifølge james barnard 5.000 kr., svarende til 10.000 for to
busture. hardstylers pris er 1.100-1.500 kr., hvoraf 300 kr. dækker billetten til selve eventen,
hvorfor den gennemsnitlige indtjening pr. gæst før fradrag af busudgifter kan fastsættes til
1000 kr. hardstylers ville således have kunnet tjene 50.000 kr. på de 50 gæster, fratrukket
meromkostningerne til dobbeltdækkerbusser på 10.000 kr., således at det direkte tab kan op-
gøres til 40.000 kr. hardstylers ville ikke have behøvet at annoncere yderligere, og der ville
ikke have været andre ekstra omkostninger.
       ved fastsættelse af erstatning for markedsforstyrrelse lægges efter praksis ikke vægt på
den dokumenterede markedsforstyrrelse, men blot på risikoen for markedsforstyrrelse. i et
community med 10-15.000 deltagere er der en risiko for markedsforstyrrelse, selv ved en re-
lativt lille aktivitet som den, de to sagsøgte har udøvet. erstatning for markedsforstyrrelse
kan meget vel svare til det direkte lidte tab på de to rejser, så også erstatningen for markeds-
forstyrrelse kan fastsættes til 40.000 kr. hardstylers har dog alene påstået sig tilkendt i alt
75.000 kr. , da der kun har været tale om to rejser.
       det er en skærpende omstændighed, at parterne har haft et forudgående samarbejde,
indtil hardstylers united iværksatte konkurrerende virksomhed. det er uden betydning, at
                                               - 14 -
hardstylers ikke fandt anledning til at påtale brugen af hardstylers i starten, hvor hardsty-
lers united ikke udøvede kommerciel virksomhed.
       det er også en skærpende omstændighed, at john tobiesen som repræsentant for en
stor og professionel aktør på rejsebureauområdet forsøgte at få indsigt i hardstylers virk-
somhed, uden at det blev tilkendegivet over for hardstylers, at det var john tobiesens virk-
somhed, der var tale om.
       hardstylers krav er derfor samlet set ganske rimeligt, og de sagsøgte, der i fællesskab
har foretaget krænkelsen, hæfter efter danske rets almindelige regler solidarisk for beløbet.
hardstylers united og hardstylers events advokat har gjort gældende, at hardstylers ikke har
dokumenteret, at emil hjorts aktiver, herunder rettighederne til navnet ”hardstylers”, er
indskudt i hardstylers. efter den dagældende anpartsselskabslov skal der foreligge en vur-
deringsberetning vedrørende indskudte aktiver, men en sådan er trods provokation herom
ikke fremlagt.
       der er tvivlsomt, om der foreligger en krænkelse. det bestrides, at hardstylers har
været anvendt som virksomhedsnavn siden 2006, idet selskabet først er stiftet i 2009. vare-
mærket er først registreret den 13. april 2010. brugen af hardstylers som kendetegn ved salg
af rejser forud for dette tidspunkt kan dermed ikke indebære nogen varemærkekrænkelse.
       de sagsøgte burde måske nok have nedlagt påstand om frifindelse.
       lægges det til grund, at der foreligger en krænkelse, har hardstylers kun krav på et
rimeligt vederlag svarende til en licensafgift. rimeligt vederlag kan efter sædvanlig praksis
fastsættes til 5 % af den omsætning, som hardstylers united henholdsvis hardstylers event
a/s har oppebåret, dvs. 2.774, 75 kr., svarende til 5 % af 55.495 kr.
       hardstylers har ikke godtgjort noget tab og kan derfor ikke kræve erstatning.
       hardstylers united og hardstylers event a/s’ samlede omsætning under navnet
hardstylers andrager alene 55.495 kr., og der har ingen fortjeneste været.
       de sagsøgte kan ikke acceptere hardstylers opfattelse af beregning af erstatning ud fra
omsætning. omsætning sidestilles fejlagtigt med overskud. man skal alene have dækket sit
tab. det er ikke korrekt, at hardstylers ikke har haft omkostninger, idet sådanne fremgår af
regnskabet.
                                                 - 15 -
      det bestrides, at der er 100 % substitution mellem hardstylers og de sagsøgtes virk-
somhed, og det bestrides, at der er dokumentation for markedsforstyrrelse. ifølge james bar-
nard har de sagsøgtes virksomhed ikke haft nogen særlig virkning på markedet, bortset fra
en episode med nogen, der ville sidde sammen i en bus. da hardstylers sidder på hele mar-
kedet, må markedsforstyrrelsen være minimal.
      en eventuel godtgørelse bør udmåles skønsmæssigt og højst til 10 % af omsætningen.
domstolenes praksis for vederlag spænder vidt, mellem 5 og 40 %. i parallelimportsager
fastsættes vederlaget f.eks. til 5 % af importørens uberettigede omsætning. i sagen u
2007.1896 h (fisherman’s friend) fastsattes vederlag og erstatning eksempelvis til 10 % af
krænkerens årsresultat, mens vederlag og erstatning i u 2005.2082 h fastsattes svarende til
1,66 %.
      det bestrides, at der er grundlag for solidarisk hæftelse for de sagsøgte. det er på nu-
værende tidspunkt muligt at forholde sig til et eventuelt internt opgør mellem de sagsøgte,
og samme advokat kan ikke repræsentere begge parter, når regresspørgsmålet skal afgøres.
sø- og handelsrettens afgørelse
idet hardstylers united og hardstylers event har taget bekræftende til genmæle over for på-
stand 1, henholdsvis påstand 2-3, tages disse påstande til følge.
      retten finder, at hardstylers united og hardstylers event, således som det også frem-
går af deres erkendelse ved at have taget bekræftende genmæle over for påstand 1, hen-
ho0ldsvis 2-3, har krænket hardstylers varemærke og selskabsnavn hardstylers ved i
fællesskab at arrangere og markedsføre to busrejser til hardstyler events i sommeren 2010.
      efter et samlet skøn over antallet af busrejser med events, antallet af deltagere og dæk-
ningsbidraget herved finder retten, at hardstylers united og hardstylers event in solidum
skal betale i alt 20.000 kr. i vederlag og erstatning til hardstylers med rente som påstået. ret-
ten har i den forbindelse tillige lagt vægt på, at parterne forudgående havde samarbejdet om
sådanne rejser uden at have gjort de varemærkeretlige problemstillinger klart over for hin-
anden.
                                               - 16 -
      efter sagens udfald, omfang og karakter skal hardstylers united og hardstylers event
endvidere in solidum betale hardstylers 20.000 kr. i sagsomkostninger, heraf 500 kr. til dæk-
ning af retsafgift.
                         thi kendes for ret
1.    det forbydes hardstylers united ved jens kristian bech pedersen at benytte hardstylers
      som kendetegn eller som del af et kendetegn, herunder som firmanavn, varemærke og
      domænenavn, i forbindelse med tjenesteydelser vedrørende arrangering af rejser.
2.    det forbydes hardstylers event a/s (travel booking a/s) at benytte hardstylers som
      kendetegn eller som del af et kendetegn, herunder som selskabsnavn, varemærke og
      domænenavn, i forbindelse med tjenesteydelser vedrørende arrangering af rejser.
3.    hardstylers event a/s (travel booking a/s) skal lade selskabsnavnet (binavnet)
      hardstylers event a/s udslette.
4.    hardstylers united ved jens kristian bech pedersen og hardstylers event a/s (travel
      booking a/s) skal inden 14 dage én for begge og begge for én betale hardstylers aps
      20.000 kr. med rente fra den 28. oktober 2010 og 20.000 kr. i sagsomkostninger. sags-
      omkostningsbeløbet forrentes efter rentelovens § 8 a.
            john tyrrestrup               michael b. elmer               karin verland
                                           (retsformand)
                                             (sign.)
                                          ___ ___ ___
                                 udskriftens rigtighed bekræftes
                        p.j.v. sø- og handelsretten, den 21. februar 2012
